# Referat taktisk samhandlingsgruppe 16.06.20

Tilstades: Tone Holvik, Jan Helge Dale; Thomas Vingen Vedeld, Leiv Erik Husabø, Elin Sørbotten, Frode Myklebust, Terje Olav Øen

Møteleiar: Evy-Helen Helleseth

Referent: Vidar Vie

1. Referat/aksjonspunkt og sakliste

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
|  | *Rutinen «Samarbeid mellom kommunane og Helse Førde» sendast til vidare handsaming i koordineringsrådet. Ein tek då vekk Helse Førde heading, og ber om at denne vert godkjend som ei foreløpig avtale under denne pandemien.* | Holvik/Sørbotten | 25.06.  Godkjent i fagrådet 10.06.2020  Koord.rådet 25.06.2020 |
|  | *Gruppa sender delavtala om inn og utskriving til koordineringsrådet for handsaming der.* | Holvik/ Sørbotten | 25.06.  Godkjent i fagrådet 10.06.2020  Koord.rådet 25.06.2020 |

*Ingen merknader til referat og aksjonspunkt.*

1. Status HF og kommunane

*Helse Førde: Ingen innlagt, smittesituasjonen er uforandra, god testkapasitet.*

*Kommunane:*

*Dale: Same situasjon her. Brukar tid til mellom anna å køyre øving på smitte i institusjonar, opplæring i smittevernutstyr.*

*Vedeld: Om lag same situasjon. Ikkje kome heilt til table-top-øving enno. Cruiseskipa er meldt inn, og vi har dialog med lokale aktørar. Utelukkande norske passasjerar.*

*Myklebust: Stille. Tilpassing til nytt regelverk.*

*Husabø: Liknande situasjon her. Mange spørsmål knytt til opning av reiselivbedrifter.*

1. Informasjon og problemstillingar frå kommunane:
   1. Arbeidet med interkommunale kohortar
      1. Avtalearbeid mellom kommunane
      2. Rutinar for melding om innlegging i og utskriving frå kohorten, kommunane mellom og Helse Førde
      3. Varslingsfrist
      4. Andre områder som bør regulerast?
      5. Tidsplan

*Sørbotten gjorde greie for arbeidet med avtale. Utkastet var ferdig i går, og er sendt gruppa før møtet. Planlagt behandling i kommunedirektørmøtet torsdag. Håpet er at kommunane skal behandle det før sommarferien.*

*Helleseth: Fått sett kort på avtalen, synest den ser grei ut. Ser at det er gjort ei endring frå eitt til to døgn i høve til førre utkast. Forstår at det er behov for to døgn til å rigge ein kohort.*

*Holvik: Synest det er gjort ein god jobb, som også sikrar Helse Førde føreseielege vilkår.*

*Dale: Mi oppmoding til kommunane er at dei planlegg for trinn 2, viss den blir aktuell. Burde gjere ei avklaring på korleis ein tenkjer å gjere det i praksis med tanke på Sogn og Nordfjord. Håpar det ikkje blir aktuelt, men det er greitt å vere budd på kva stadar vi snakkar om.*

***Konklusjon:*** *Taktisk samhandlingsgruppe støttar utkastet til avtale.*

1. Informasjon og problemstillingar frå Helse Førde:
   1. Sak til påminning:

Pas. kommer umeld til FSS akuttmottak i frå xx legekontor. Vakthavendelege/fastlegen har ikkje screena pasienten for mogleg covid-19.   
Henvisande lege har vidare ikkje meldt pasienten til innskriving (sentralen), pasienten er ikkje meldt til vakthavande kir. lis 2, Stig Blehr kjenner ikkje til denne pasient og heller ikkje Ole Lervik/koronalegen kjenner til denne pasienten.  
Ved førre innlegging ved FSS 15/4-16/4 tok pas. covid-19 som var negativ. Pasienten har vore heime i mellomtida, og har hatt kontakt med sin far som er Covid-19 positiv.

*Helleseth gjekk gjennom saka som er skildra over og bad kommunelegane ta det med tilbake som ei påminning om rutinane for screening av pasientar før innlegging i sjukehus.*

*Dale: Viktig å ta dette direkte med den det gjeld også. Generelt så er det, med dagens smittesituasjon, vanskeleg å kommunisere kva reglar som gjeld. Det kjem vi tilbake til i saka som er meldt opp på eventuelt av Vedeld.*

1. Evt.
2. *Vedeld innleia til diskusjon om kva utstyr som skal nyttast når symptomfrie pasientar, som for eksempel skal inn til Helse Førde for kirurgiske inngrep, blir testa for Covid-19. Dette kan vere pasientar som kjem frå butikk/arbeidsplass, går til testing av personar i fullt smittevernutstyr, og som så går tilbake til andre private gjeremål ute i samfunnet. Vedeld peika på at helsetenesta kunne signalisere noko som kunne vere vanskeleg å forstå for personar i samfunnet elles.*

*Han spurte også om desse pasientane skal testast framover.*

*Frå diskusjonen:*

*Kommunane har i ulik grad erfaring med testing av symptomfrie pasientar. Alle testar vert tekne med smittevernutstyr, men det er ulikt kor mykje utstyr som vert nytta.*

*Konsensus i gruppa om at det var naturleg å legge seg på eit pragmatisk nivå når det gjeld bruk av smittevernutstyr i slike saker; munnbind og hanskar, gjerne supplert med briller og eventuelt ein plastforkle. Også semje om at det var rett å signalisere ut at vi framleis er i ein situasjon som krev at dette vert teke på alvor.*

**Konklusjon:**

* *Helleseth tek med seg problemstillinga inn i smitteverngruppa for eventuelle råd om grad av smittevernutstyr som skal brukast ved testing av personar utan symptom.*
* *Helleseth sjekkar ut om det er planar om å endre testkriteria før pasientar utan symptom skal inn til sjukehus.*
* *Vidare informasjon frå Helse Førde blir anten sendt ut i forkant av neste møte, eller blir teke opp der.*

1. *Taktisk samhandlingsgruppe er samde om å halde på eksisterande møteplan, og eventuelt avlyse møter når det ikkje er behov for dei.*
2. *Taktisk samhandlingsgruppe oppmodar kommunane om å sette opp ferieliste for kommunelegar og dele dei med Helse Førde.*

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
| 1 | *Gje tilbakemelding til gruppa om det er planar om å endre testkriteria før pasientar utan symptom skal inn til sjukehus.* | *Helleseth* | *23.06* |